《眼儿媚（中秋无月作）》
宋代·李流谦

素娥作意失幽期。我自不凭伊。举杯重叹，帖云微笑，应道人痴。

如今老去无情绪，只有睡相宜。建溪一啜，木樨数翦，酒醒归时。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。